**የዜና መግለጫ የተባበሩት መንግስታት የሰብአዊ መብቶች ከፍተኛ ኮሚሽነር**

**ባችሌት በምዕራብ ኢትዮጵያ የተፈጸሙ ግድያዎች በአስቸኳይ አንዲመረመሩ አሳሰቡ**

ጄኔቭ (23 ጁን 2022) የተባበሩት መንግስታት የሰብአዊ መብቶች ከፍተኛ ኮሚሽነር ሚሸል ባችሌት የኢትዮጵያ መንግስት አካላት ባለፈው ሳምንት በምዕራብ ወለጋ ዞን፣ ምዕራብ ኢትዮጵያ በመቶዎች የሚቆጠሩ ሰዎችን ለሞት የዳረገው ጥቃት በፍጥነት፣ ገለልተኛ በሆነ መንገድና በጥልቀት እንዲመረመር በዕለተ ሐሙስ ባወጡት መግለጫ አሳሰቡ።

የተባበሩት መንግስታት ሰብአዊ መብቶች ጽህፈት ቤት ባልደረባዎች ጥቃቱን በሚመለከት የአይን እማኖችን ያነጋገሩ ሲሆን ጁን 18 (ሰኔ 11) ከጠዋቱ ሶስት ሰዓት አካባቢ የጦር መሳሪያ የታጠቀ የግለሰቦች ቡድን ቶሌ ወደሚባለውና በአብዝሃኛው የአማራ ተወላጆች ነዋሪ በሆኑበት መንደር ዘልቆ ከገባ በኋላ በዘፈቀደ ተኩስ በመክፈት በመቶዎች የሚቆጠሩ ሰዎችን ገድሏል፣ ከተገደሉትም ውስጥ ብዙዎቹ ሴቶችና ህጻናት ሲሆኑ፣ ጥቃቱን ለመሸሽ ቢያንስ ሁለት ሺህ የሚጠጉ ሰዎች የመኖሪያ ቀያቸው ለቅቀው ለመፈናቀል ተገድደዋል። ለአራት ሰዓታት በቆየው ጥቃት ታጣቂዎቹ በርካታ ቤቶችን እንዳቃጠሉም ጽህፈት ቤቱ መረጃዎች ደርሰውታል።

“በቶሌ መንደር ነዋሪዎች ላይ የደረሰው ረብ የለሽ ግድያና ተገድዶ መፈናቀል ዘግንኖኛል፤ የኢትዮጵያ መንግስት አካላት በጥቃቱ ዙሪያ አፋጣኝ ምርመራ በማድረግ ተጎጂዎችና ቤተሰቦቻቸው እውነቱን የማወቅ፣ ፍትህ የማግኘት እና ካሳ የማግኘት መብታቸውን ከማረጋገጥ በተጨማሪ የድርጊቱን ፈጻሚዎች በህግ ፊት አቅርበው ተጠያቂ እንዲያደርጉ እጠይቃለሁ” ብለዋል ባችሌት።

ቁጥራቸው በውል የማይታወቁ ሰዎች ታፍነው እነደተወሰዱና ያሉበት ስፍራ እንደማይታወቅ መረጃዎች ያመላክታሉ። “የመንግስት አካላት አስፈላጊውንና ሕጋዊ የሆነ እርምጃ በመውሰድ ታፍነው የተወሰዱ ሰዎች ነጻነታቸውን መልሰው እንዲያገኙ ያደርጉ ዘንድ እጠይቃለሁ” ብለዋል ከፍተኛ ኮሚሽነሯ።

ከቅርብ ሳምንታት ወዲህ በተለያዩ የኢትዮጵያ ክልሎች እያደር ውጥረት፣ ብጥብጥና ረብሻ እያጨመረ በመሆኑ መንግስት በህይወት ለመኖር መብት የተሻለ ጥበቃ እንዲያደርግ ከፍተኛ ኮሚሽነሯ አሳስበዋል።

**መጨረሻ**

የበለጠ መረጃና ለሚዲያ ጥያቄዎችዎ ምላሽ ለማግኘት:-

**ከጄኔቭ**

ራቪና ሻምዳሳኒ፡ + 41 22 917 9169 / [ravina.shamdasani@un.org](mailto:ravina.shamdasani@un.org) ወይም

ሊዝ ቶሮስል፡ + 41 22 917 9296 / [elizabeth.throssell@un.org](mailto:elizabeth.throssell@un.org) ወይም

ማርታ ሁርታዶ፡ + 41 22 917 9466*/*[marta.hurtadogomez@un.org](mailto:marta.hurtadogomez@un.org)

**ከናይሮቢ**

ሴይፍ ማጋንጎ +254 788 343 897 / [seif.magango@un.org](mailto:seif.magango@un.org)

መግለጫውን ለማጋራት ወይም ለማያያዝ

ትዊተር [**@UNHumanRights**](http://twitter.com/UNHumanRights)

ፌስቡክ [**unitednationshumanrights**](https://www.facebook.com/unitednationshumanrights)

ኢንስታግራም [**@unitednationshumanrights**](https://www.instagram.com/unitednationshumanrights/)